Acetát celulózy sa rozloží v priebehu niekoľkých mesiacov až rokov, v závislosti od podmienok prostredia, v ktorom sa nachádza. Z tohto dôvodu ho nemožno označiť za biodegradovateľný, pravdou však je, že sa v prírode časom nehromadí. Výrobcovia tabakových výrobkov sa už mnoho rokov venujú výskumu rýchlejšie sa rozkladajúcich cigaretových filtrov, doteraz však nenašli lepšiu alternatívu ako acetát celulózy. Aj keď výskum v tejto oblasti pokračuje, treba predpokladať, že cigaretový filter v súčasnej podobe naďalej zostane súčasťou produktu.